open-index/open-wikipedia-markdown huggingface dataset:
முடுண்டி இராமகிருஷ்ண ராஜு

முடுண்டி இராமகிருஷ்ண ராஜு (1930 – 25 ஜூன் 2025) இந்திய இயற்பியலாளர் ஆவார். அணு இயற்பியலைப் புற்றுநோய் சிகிச்சையில் பயன்படுத்திய ஆய்வுகளுக்காக அறியப்பட்டவர்.

இவர் ஆந்திரப் பிரதேசத்தைச் சேர்ந்தவர். பீமவரத்தில் அமைந்துள்ள மகாத்மா காந்தி நினைவு மருத்துவ அறக்கட்டளையின் கீழ் செயல்படும் சர்வதேச புற்றுநோய் மையத்தின் நிர்வாக அறங்காவலராகப் பணியாற்றினார்.

அமெரிக்காவில் உள்ள பல்வேறு நிறுவனங்களில் கதிர்வீச்சு சிகிச்சைத் துறையில் முப்பத்தைந்து ஆண்டுகளுக்கு மேற்பட்ட ஆய்வு அனுபவம் பெற்றிருந்தார். அவற்றில் மாசசூசெட்ஸ் பொது மருத்துவமனை, ஹார்வர்ட் பல்கலைக்கழகம், மாசசூசெட்ஸ் தொழில்நுட்ப நிறுவகம், லாரன்ஸ் பெர்க்லி தேசிய ஆய்வகம், பெர்க்லியில் உள்ள கலிபோர்னியா பல்கலைக்கழகம் மற்றும் லோஸ் அலமோஸ் தேசிய ஆய்வகம் ஆகியவை அடங்கும். இத்துறையில் பல ஆய்வுக் கட்டுரைகள் எழுதியவர் என்றும் குறிப்பிடப்படுகிறார்.

2013 ஆம் ஆண்டு இந்திய அரசால் நாட்டின் நான்காவது உயரிய குடிமக்கள் விருதான பத்ம ஸ்ரீ விருதால் கௌரவிக்கப்பட்டார்.

95 வயதில் 25 ஜூன் 2025 அன்று மரணமடைந்தார்.

## மேற்கோள்கள்

பகுப்பு:அறிவியலாளர்கள்
பாகேபள்ளி இராமச்சந்திரச்சார் சேஷாச்சார்

thumb|1972 ஆம் ஆண்டு பின்லாந்தின் ஹெல்சின்கியில் பிற விஞ்ஞானிகளுடன் பி. ஆர். சேஷாச்சார் (இடமிருந்து 2வது).
பாகேபள்ளி இராமச்சந்திரச்சார் சேஷாச்சார் (9 ஜனவரி 1908 – 25 ஜனவரி 1994) புகழ்பெற்ற விலங்கியல் அறிஞர் ஆவார். இவர் 1971–1972 காலத்தில் இந்திய தேசிய அறிவியல் கழகத்தின் தலைவராகப் பணியாற்றினார்.

1926 ஆம் ஆண்டு மைசூர் பல்கலைக்கழகத்தில் விலங்கியல் துறையில் விளக்குநராக பணியில் சேர்ந்தார். 1960 ஆம் ஆண்டு ஓய்வு பெறும் வரை அங்கு நிலையான பேராசிரியராகப் பணியாற்றினார்.

ஓய்வுக்குப் பிறகு அந்நாளைய தில்லி பல்கலைக்கழகத்தின் துணைவேந்தராக இருந்த வி. கே. ஆர். வரதராஜ ராவினால் விலங்கியல் துறையின் தலைவராக அழைக்கப்பட்டார். அங்கு 1971 ஆம் ஆண்டு வரை பணியாற்றினார்.

இந்திய நிலத்துளையிலங்குகள் குறித்த அணுக்கரு மரபியல், இனப்பெருக்க உயிரியல் மற்றும் இயற்கை வரலாறு தொடர்பான முன்னோடி ஆய்வுகளை மேற்கொண்டதற்காக, *ராவோர்கெஸ்டஸ் சாரியஸ்* மற்றும் *கெகெனியோபிஸ் சேஷாச்சாரி* எனப்படும் உயிரினங்களுக்கு இவரது பெயர் சூட்டப்பட்டது.

## மேற்கோள்கள்

பகுப்பு:அறிவியலாளர்கள்
ராகினி சோன்கர்

**ராகினி சோன்கர்** (*Ragini Sonkar*) (பிறப்பு: 11 திசம்பர் 1990) ஓர் இந்திய மருத்துவரும் அரசியல்வாதியுமாவார். இவர் உத்தரப் பிரதேசத்தின் 18வது சட்டமன்ற உறுப்பினராக மல்சிசார் தொகுதியைச் சேர்ந்தவர். சமாஜ்வாடி கட்சியை பிரதிநிதித்துவப்படுத்துகிறார். இவர் அரசியல்வாதி கைலாஷ் நாத் சோன்கரின் மகள் ஆவார்.

## ஆரம்ப வாழ்க்கை மற்றும் கல்வி
ராகினி சோன்கர் 11 திசம்பர் 1990 அன்று உத்தரப் பிரதேச மாநிலம், வாரணாசியில் கைலாஷ் நாத் சோன்கருக்கு பிறந்தார். இவர் கொல்கத்தாவில் உள்ள ஆர். ஜி. கார்மெடிக்கல் கல்லூரியில் பயின்று மருத்துவப் பட்டம் (*MBBS*)  பெற்றார். பின்னர் அங்கு சிறிது காலம் பணியாற்றினார். தொடர்ந்து புது டெல்லியில் உள்ள அகில இந்திய மருத்துவ அறிவியல் கழகத்தில் கண் மருத்துவத்தில் எம்.டி (*Ophthalmology*) பட்டம் பெற்றார்.

## தனிப்பட்ட வாழ்க்கை
ராகினி சோன்கர் 4 பெப்ரவரி 2020 அன்று மருத்துவரான சம்பித் மாலிக்கைத் திருமணம் செய்து கொண்டார்.

## அரசியல் வாழ்க்கை
2022 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், சமாஜ்வாதி கட்சி வேட்பாளராக மல்சிசார் தொகுதியில் போட்டியிட்டார். இத்தேர்தலில் பாரதிய ஜனதா கட்சியின் மேஹிலால் கவுதத்தை 8,484 வாக்குகள் வித்தியாசத்தில் தோற்கடித்து வெற்றி பெற்றார். இதன் மூலம் அதே கட்சியைச் சேர்ந்த ஜக்தீஷ் சோன்கருக்கு பின்னர் சட்டமன்ற உறுப்பினராக பதவி ஏற்றார்.

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
தேவாபுரம்

**தேவாபுரம்** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று தெற்கு பிரதேச செயலாளர் பிரிவில் அமைந்துள்ளது. இது கிரானுக்குத் தென்கிழக்கே சுமார் 12 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே பாலையடித்தோணா, கிழக்கே களுவன்கேணி, தெற்கே சித்தாண்டி, மேற்கே முறக்கொட்டாஞ்சேனை ஆகிய கிராமங்கள் எல்லைகளாக உள்ளன.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 2,327 ஆகும். இவர்களுள் 1,055 ஆண்களும் 1,272 பெண்களும் அடங்குவர்.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
ரமேஷ் சிங்

**ரமேஷ் சிங்** (*Ramesh Singh
*) (பிறப்பு: 1980) ஓர் இந்தியாவின் உத்தரப் பிரதேசத்தைச் சேர்ந்த அரசியல்வாதி ஆவார். இவர் உத்தரப் பிரதேச சட்டமன்றத்தின் ஜவுன்பூர் மாவட்டத்தில் உள்ள ஹுசைன்கஞ்ச் சட்டமன்றத் தொகுதியில் பிரதிநிதித்துவப்படுத்தும் உறுப்பினராக உள்ளார். 2022 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் நிர்பல் இந்தியன் ஷோஷித் ஹமாரா ஆம் தல் கட்சி சார்பில் போட்டியிட்டு வெற்றி பெற்றார்.

## ஆரம்ப வாழ்க்கை மற்றும் கல்வி

சிங் உத்தரப் பிரதேசத்தின் ஜவுன்பூர் மாவட்டத்தில் உள்ள ஹுசைன்கஞ்ச் பகுதியைச் சேர்ந்தவர். இவர் ராம் சிங்கின் மகன் ஆவார். இவர் எட்டாம் வகுப்பு வரை கல்வி கற்றுள்ளார். இவரின் மனைவி விவசாயம் மற்றும் குடும்ப வணிகத்தை கவனித்து வருகிறார்.

## அரசியல் வாழ்க்கை

2022 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் ஹுசைன்கஞ்ச் சட்டமன்றத் தொகுதியில் நிர்பல் இந்தியன் ஷோஷித் ஹமாரா ஆம் தல் கட்சி சார்பில் போட்டியிட்டார். இவர் மொத்தம் 87,233 வாக்குகள் பெற்று வெற்றி பெற்றார். இவரது அருகிலிருந்த போட்டியாளர் சமாஜ்வாதி கட்சியைச் சேர்ந்த ஷைலேந்திர யாதவ் லாலை 719 வாக்குகள் வித்தியாசத்தில் தோல்வியடைந்தார்.
## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
ஜே. கான்ஸ்டன்டைன் ரவீந்திரன்

**ஜே. கான்ஸ்டன்டைன் ரவீந்திரன்** (*J. Constantine Ravindran*) என்பவர் இந்திய அரசியல்வாதியும் திராவிட முன்னேற்றக் கழக உறுப்பினரும் ஆவார். பொறியியலில் முதுநிலைப் பட்டம் பெற்ற இவர் உதவிப் பேராசிரியராகப் பணியாற்றியுள்ளார். 2014இல் நடைபெற்ற இந்திய நாடாளுமன்றத் தேர்தலில் தேசிய முற்போக்குத் திராவிடக் கழக வேட்பாளராகப் சென்னை மத்திய நாடாளுமன்றத் தொகுதியில் போட்டியிட்டு வெற்றிவாய்ப்பினை இழந்தார். பின்னர் 2016-ல் திராவிட முன்னேற்றக் கழகத்தில் இணைந்து பணியாற்றிவந்தார். இவர் 2026இல் நடைபெறும் இந்திய நாடாளுமன்ற மக்களவைத் தேர்தலில் திராவிட முன்னேற்றக் கழகம் சார்பில் போட்டியிடுகிறார்.

## தேர்தல் செயல்பாடு
## 16வது மக்களவைத் தேர்தல் (2014)
#### முக்கிய வேட்பாளர்கள்

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
ரமேஷ் சந்திர மிஷ்ரா

**இரமேஷ் சந்திர மிசுரா** (*Ramesh Chandra Mishra*) என்பவர் ஓர் இந்திய அரசியல்வாதி ஆவர். இவர் உத்தரப் பிரதேசத்தின் 17வது சட்டமன்ற உறுப்பினராக இருந்தார். ஜவுன்பூர் மாவட்டத்தின் பாட்லபூர் சட்டமன்றத் தொகுதியில் பிரதிநிதித்தினார்.

## ஆரம்ப வாழ்க்கை மற்றும் கல்வி
மிசுரா 1980 சூலை 10ஆம் தேதி  உத்தரப் பிரதேசத்தில் ஜவுன்பூரில் பிறந்தார். இவரது தந்தை துர்கா பிரசாத் மிசுரா. 1999ஆம் ஆண்டு இவர் சான்ஜு மிசுராவைத் திருமணம் செய்தார். இவர்களுக்கு இரண்டு மகன்கள் உள்ளனர். இவர் 1995ஆம் ஆண்டு அலாகாபாத் உயர்நிலை பள்ளியில் பள்ளிப் படிப்பினை முடித்துள்ளார்.

## அரசியல் வாழ்க்கை
2017ஆம் ஆண்டு நடைபெற்ற தேர்தலில் ரமேஷ் சந்திர மிசுரா பாரதிய ஜனதா கட்சிவேட்பாளராக உத்தரப் பிரதேச சட்டமன்றத் தேர்தலில் போட்டியிட்டு, பகுஜன் சமாஜ் கட்சி வேட்பாளர் இலால்ஜி யாதவை 2,372 வாக்குகள் வித்தியாசத்தில் தோற்கடித்தார். மீண்டும் இவர் 2022ஆம் ஆண்டு நடைபெற்ற சட்டமன்றத் தேர்தலில் போட்டியிட்டு வெற்றிபெற்று இரண்டாவது முறையாக சட்டமன்ற உறுப்பினராக ஆனார்.

## வகித்தப் பதவி

## மேற்கோள்கள்

## பார்க்கவும்
* உத்தரப் பிரதேச சட்டமன்றம்

பகுப்பு:உத்தரப் பிரதேச சட்டமன்ற உறுப்பினர்கள்
ஜெய் பிரகாஷ் அஞ்சல்

**ஜெய் பிரகாசு அஞ்சல்** (*Jai Prakash Anchal*) என்பவர் ஓர் இந்திய அரசியல்வாதி ஆவார். இவர் சமாஜ்வாதி கட்சியினைச் சேர்ந்தவர். அஞ்சல் பைரியா சட்டமன்றத் தொகுதியில் பிரதிநிதித்துவப்படுத்தி 18வது உத்தரப் பிரதேச சட்டமன்ற உறுப்பினராக உள்ளார்.

இவர் 2017ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் பாரதிய ஜனதா கட்சியின் வேட்பாளரான சுரேந்திர நாத் சிங்கிடம் வெற்றிவாய்ப்பினை இழந்தார்.

## மேற்கோள்கள்

## வெளியிணைப்புகள்
*உத்தரப் பிரதேச சட்டமன்றம்

பகுப்பு:உத்தரப் பிரதேச சட்டமன்ற உறுப்பினர்கள்
முஸ்தபா காமெனி

**ஆயத்துல்லா முஸ்தபா உசைனி காமெனி** (*Mostafa Hosseini Khamenei*) (பாரசீக மொழி:سید مصطفی حسینی خامنه=) (பிறப்பு:1965) ஈரானிய இமாம்] மற்றும் ஈரானின் முன்னாள் உச்சத் தலைவரான அலி காமெனியின் மூத்த மகனும்,,  அஜிசோல்லா கோஷ்வாக்த்தின் மருமகனும் ஆவார். 

ஈரான்-ஈராக் போரில் பங்கேற்ற முஸ்தபா காமெனி,  கோமில் நகரத்தில் வசிப்பவர்.   ஈரானின் உச்சத் தலைவரின் அலுவலகத்தில் இசுலாமியக் கல்வி தொடர்பாக தகவல்தொடர்பு அலுவலராக இருக்கும் அகமத் மார்வியின் கூற்றுப்படி:

செய்யத் முஸ்தபா உசைனி காமெனி கோமில் இசுலாமியக் கல்வி மையத்தில் அறிவியல்/இசுலாமியப் பாடங்களில் (*மகாசிப் மற்றும் கிஃபாயா*) கற்பித்து வருகிறார். அவருக்கோ அல்லது அவரது சகோதரர்களுக்கோ அரசு/அரசு சாரா/முறைசாரா பதவிகள் இல்லை; உச்சத் தலைவரின் பதவியிலும் அவருக்குப் பொறுப்பு இல்லை. மேலும் குறிப்பிடப்பட்ட அலுவலகத்தின் "பணி வெளியீட்டு" பிரிவுகளில் மட்டுமே ஒத்துழைப்பு உள்ளது. மேலும், அவரது தந்தை (அலி காமெனி) தனது மகன்களை அரசுப் பதவிகளை ஏற்க தடை விதித்துள்ளார்.

## இதனையும் காண்க
* அலிரேசா அராஃபி
* குலாம் உசைன் மொக்சேனி-எஜேய்
* மசூத் பெசஸ்கியான்
## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:ஈரானிய அரசியல்வாதிகள்
தேசியப் புலனாய்வு முகமையால் மிகவும் தேடப்படும் நபர்கள்

**தேசியப் புலனாய்வு முகமையால் மிகவும் தேடப்படும் நபர்கள்** (*NIA Most Wanted*),  
தேசியப் புலனாய்வு முகமை  பராமரிக்கும் பதிவேட்டில் மிகவும் தேடப்படும் நபர்கள் கைது செய்யப்பட்டவுடன்அல்லது இறந்தவுடன் அல்லது அவர்கள் மீதான குற்றச்சாட்டுகள் நீக்கப்பட்டவுடன் அவர்களது பெயர் பதிவேடுகளிலிருந்து நீக்கப்படும்.

## வரலாறு
மே 2011ல், ஒசாமா பின்லேடன் கொல்லப்பட்டதைத் தொடர்ந்து, பாகிஸ்தானில் பதுங்கியிருப்பதாகக் கூறப்படும் 50 மிகவும் தேடப்படும் குற்றவாளிகளின் பட்டியலை இந்தியா வெளியிட்டது. நடுவண் புலனாய்வுச் செயலகம் (CBI), தேசியப் புலனாய்வு முகமை  (NIA) மற்றும்  இந்திய உளவுத்துறை ஆகியவற்றுடன் கலந்தாலோசித்து இந்தப் பட்டியல் தயாரிக்கப்பட்டது.  

இந்திய உளதுறை அமைச்சகததின் கூற்றுப்படி, சிபிஐ 40 பேரையும், தேசிய புலனாய்வு முகமை 10 பேரையும் மிகவும் தேடப்படும் நபர்கள் (தீவிரவதிகள் உட்பட) பட்டியலில் இணைத்துள்ளது.இந்தியாவால் மிகவும் தேடப்படும் நபர்கள் சிலர் பாகிஸ்தானில் மறைந்து வாழ்கின்றனர். அவர்களை கைது செய்து இந்தியாவிடம் ஒப்படைக்க கூறி விவரங்களை பாகிஸ்தான் அரசிடம் இந்தியா வழங்கியுள்ளது. பாகிஸ்தான் அரசிடம் ஒப்படைக்கப்பட்டது.

## பட்டியல்

## இதனையும் காண்க
* தப்பியோடிய பொருளாதாரக் குற்றவாளிகள் சட்டம் 
## மேற்கோள்கள்

## வெளி இணைப்புகள்
* NIA official site Most Wanted list

பகுப்பு:இந்தியாவால் தேடப்படும் குற்றவாளிகள்
பகுப்பு:இந்தியப் புலனாய்வு அமைப்புகள்
பகுப்பு:இந்தியாவில் சட்ட அமலாக்கம்
செயிண்ட்-பிலிப்

**செயிண்ட்-பிலிப்** (*Saint-Philippe*) என்பது பிரான்சின் கடல்கடந்த பிராந்தியமான ரீயூனியனில் உள்ள ஒரு கம்யூன் ஆகும். இது தீவின் தென்கிழக்கில் அமைந்துள்ளது.

## புவியியல்
செயிண்ட்-பிலிப் தீவின் மிக உயரமான இடத்தில் உள்ளது. இது மேற்கு மற்றும் வடக்கே முறையே செயிண்ட்-ஜோசப் மற்றும் செயிண்ட்-ரோஸ் நகராட்சிகளை எல்லைகளாக கொண்டுள்ளது. இது ஒரு கடலோரப் பகுதியாக இருந்தாலும், இதன் நிருவாக மையம் லெஸ் ஹாட்ஸில் (தீவின் மலைப்பகுதி) உள்ளது.

### காலநிலை
செயிண்ட்-பிலிப் வெப்பமண்டல மழைக்காடு காலநிலையைக் கொண்டுள்ளது ( கோப்பென் காலநிலை வகைப்பாடு *Af* ). செயிண்ட்-பிலிப்பில் சராசரி ஆண்டு வெப்பநிலை வெப்பநிலை 23.1 °C (73.6 °F) ஆகும். சராசரி ஆண்டு மழைப்பொழிவு 4,260.3 மிமீ (167.73 அங்குலம்) ஆகும், மார்ச் மாதம் மிகவும் ஈரப்பதமான மாதமாகும். ஜனவரி மாதத்தில் சராசரியாக அதிகபட்ச வெப்பநிலை 26.2 °C (79.2 °F) ஆகவும், ஜூலை மாதத்தில் மிகக் குறைந்த வெப்பநிலை 20.0 °C (68.0 °F) ஆகவும் இருக்கும். செயிண்ட்-பிலிப்பில் இதுவரை பதிவான அதிகபட்ச வெப்பநிலை டிசம்பர் 10, 2019 அன்று 34.7 °C (94.5 °F) ஆகவும், இதுவரை பதிவான மிகக் குறைந்த வெப்பநிலை ஆகஸ்ட் 20, 2008 அன்று 13.7 °C (56.7 °F) ஆகவும் இருந்தது.

## வரலாறு
கம்யூனின் வரலாற்றில் ஒரு குறிப்பிடத்தக்க நிகழ்வு 1897 ஆம் ஆண்டு, பிரித்தானிய துருப்புக் கப்பல் *ஆர்.ஐ.எம்.எஸ்  வாரன் ஹேஸ்டிங்ஸ்* நள்ளிரவில் தரைதட்டியது. இதன் விளைவாக இரண்டு மாலுமிகள் இறந்தனர், பிடன் டி லா ஃபோர்னைஸ் எரிமலை வெடித்ததன் விளைவாக திசைகாட்டி செயலிழந்ததால் இந்த விபத்து ஏற்பட்டது.

## மக்கள் தொகை

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
சீரோ டு ஈரோ

**சீரோ டு ஈரோ** (*Zero to Hero*) (媽媽的神奇小子, 妈妈的神奇小子) என்ற திரைப்படம் 2021ஆம் ஆண்டில் சிம்மி வான் இயக்கத்தில் வெளிவந்த ஆங்காங் வாழ்க்கை வரலாற்று விளையாட்டுத் திரைப்படமாகும். இத்திரைப்படம் பதக்கம் வென்ற பாராலிம்பிக் வீரரான சோ வா-வாய் மற்றும் அவரது தாயாரின் உண்மையான வாழ்க்கையை அடிப்படையாகக் கொண்டு உருவாக்கப்பட்டது. தனது தாயின் உதவியுடன் தனிப்பட்ட, உடல்ரீதியான போராட்டங்களைச் சமாளித்து அவர் எவ்வாறு வெற்றியாளராக மாறினார் என்பதை இது காட்டுகிறது.

## வெளியீடும், வரவேற்பும்
இப்படம் சூலை 1, 2021 அன்று உடினில் உள்ள ஃபார் ஈஸ்ட் திரைப்பட விழாவில் திரையிடப்பட்டது. பின்னர் ஆகத்து 12, 2021 அன்று ஆங்காங்கில் அதிகாரப்பூர்வமாக வெளியிடப்பட்டது. 94 வது அகாடமி விருதுகளில் சிறந்த பன்னாட்டுத் திரைப்படத்திற்கான ஹாங்காங் நுழைவாக இது தேர்ந்தெடுக்கப்பட்டது.நாற்பதாவது ஆங்காங் திரைப்பட விருதுகளில் மேசன் ஃபங் சிறந்த துணை நடிகருக்கான விருதை வென்றார். மேலும் சிறந்த திரைப்படம், சிறந்த நடிகருக்கான விருதுகளுக்கும் இப்படம் பரிந்துரைக்கப்பட்டது.

## மேற்கோள்கள்

பகுப்பு:2021 திரைப்படங்கள்
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:விளையாட்டுத் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள்
இமிடாசோல்-1-சல்போனைல் அசைடு

**இமிடாசோல்-1-சல்போனைல் அசைடு** (*Imidazole-1-sulfonyl azide*) என்பது C3H3N5O2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம அசைடு சேர்மமாகும். முப்புளோரோமீத்தேன்சல்போனைல் அசைடுக்கு மாற்று கரிமத் தொகுப்பு வினையாக்கியாகப் பயன்படுத்தப்படுகிறது. வெடிக்கும் நிறமற்ற திரவமாகக் காணப்பட்டாலும் இச்சேர்மத்தின் சில கரிம-கரையக்கூடிய உப்புகளைப் பாதுகாப்பாகக் கையாளலாம் மற்றும் திடப்பொருளாகவும் சேமிக்கலாம்.

## தயாரிப்பு
இந்த சேர்மத்தின் ஐதரோகுளோரைடு உப்பு வணிக ரீதியாகவும் கிடைக்கிறது, ஆனால் சிதைவடைந்து வெடிக்கும் துணைப் பொருட்களை வெளியிடும்.

:

## வினைகள்
முப்புளோரோமீத்தேன்சல்போனைல் அசைடைப் போலவே, இந்த சேர்மமும் பொதுவாக முதன்மை அமீன்கள் அல்லது அம்மோனியம் உப்புகளை தாமிரம்(II), நிக்கல்(II), துத்தநாகம்(II) மற்றும் கோபால்ட்(II) உப்புகளால் வினையூக்கப்படுத்தும்போது அசைடுகளாக மாற்றுகிறது. இந்த வினையானது சிடாடிங்கர் வினையின் தலைகீழ் விளைவைக் கொண்டுள்ளது. இதேபோல், இது கார நிலைமைகளின் கீழ் ஈரசோ குழுவை (=N2) மாற்றும் திறன் கொண்டது.

## பாதுகாப்பு
அனைத்து கரிம அசைடுகளைப் போலவே, இமிடாசோல்-1-சல்போனைல் அசைடு சேர்மமும் பயன்பாட்டிலும் தயாரிப்பிலும் வெடிக்கும் தன்மை கொண்டதாகும். ஐதரோகுளோரைடு உப்பு ஆரம்பத்தில் இலேசான தாக்கம், தீவிரமாக அரைத்தல் மற்றும் 80 °செல்சியசு வெப்பநிலையில் நீண்ட நேரம் சூடாக்குதல் ஆகியவற்றிற்கு உணர்திறன் இல்லாததாக அறிவிக்கப்பட்டது. இருப்பினும் 150 °செல்சியசு வெப்பநிலைக்கு மேல் வெப்பப்படுத்தும் போது  வன்முறையாக சிதைவுக்கு வழிவகுத்தது. இது ஆர்.டி.எக்சு போன்ற வெடிபொருளாகக் கருதப்பட்டது. ஐதரோகுளோரைடு உப்பு நீர் உறிஞ்சும் தன்மை கொண்டது என்றும், நீண்ட காலம் சேமித்து வைத்த பிறகு ஐதரசோயிக் அமிலத்தை உருவாக்க நீராற்பலுப்பு அடைகிறது என்றும், இது உப்பை  அதிக உணர்திறன் மிக்கதாக மாற்றியது என்றும் அடுத்தடுத்த அறிக்கைகள் குறிப்பிட்டன. HCl உப்பின் தயாரிப்பு ஒரு குறிப்பிடத்தக்க வெடிப்புக்கு வழிவகுக்கிறது. சல்போனைல் ஈரசைடு அல்லது ஐதரசோயிக் அமிலத்தின் வெடிக்கும் துணை தயாரிப்புகள் இருப்பதாகவும் எதிர்பார்க்கப்படுகிறது.

ஐதரசன் சல்பேட் உப்பை கையாளுவது கணிசமாகக் குறைவான ஆபத்தானது என்பதை பிந்தைய ஆய்வுகள் காட்டுகின்றன. ஏனெனில் இது 131 °செல்சியசு வெப்பநிலையை சிதைவு வெப்பநிலையாகவும், தாக்கத்திற்கு உணர்திறன் இல்லாமை மற்றும் குறைந்த மின்னியல் வெளியேற்றம் மற்றும் உராய்வு உணர்திறன் ஆகியவற்றைக் கொண்டுள்ளது.  மேலும் மேம்பாடுகள் இதன் தயாரிப்புக்கு அதிகரித்த பாதுகாப்புக்கும் வழிவகுத்தன.  இதனால் ஐதரசன் சல்பேட்டு உப்பு தயாரிக்கவும் கையாளவும் ஒப்பீட்டளவில் பாதுகாப்பானதாக ஈரசோ-பரிமாற்ற வினையாக்கியாகவும் மாறியது.

## மேற்கோள்கள்


பகுப்பு:கரிம அசைடுகள்
பகுப்பு:இமிடசோல்கள்
பகுப்பு:சல்பியூரைல் சேர்மங்கள்
பகுப்பு:வெடிக்கும் வேதிப்பொருட்கள்
கவரைப்பேட்டை தொடருந்து நிலையம்

**கவரைப்பேட்டை தொடருந்து நிலையம்** (*Kavaraipettai railway station*, நிலையக் குறியீடு: KVP) என்பது இந்திய மாநிலமான தமிழ்நாட்டின் திருவள்ளூர் மாவட்டத்தில் கவரைப்பேட்டையில் அமைந்துள்ள ஒரு தொடருந்து நிலையமாகும். இது அவுரா-சென்னை பிரதான பாதையின் கூடூர்-சென்னை பிரிவில் அமைந்துள்ளது. தெற்கு ரயில்வே மண்டலத்தின் சென்னை ரயில்வே பிரிவின் அதிகார வரம்பிற்குள் வருகிறது. இது எஸ்ஜி-3 நிலையமாக வகைப்படுத்தப்பட்டுள்ளது (வருடாந்திர வருவாய் 100 மில்லியன் ரூபாய்க்கும் குறைவாகவும், 10 மில்லியனுக்கும் குறைவான பயணிகளைக் கையாளவும் செய்கிறது.

## மேற்கோள்கள்

## வெளியிணைப்புகள்
*

பகுப்பு:சென்னை தொடருந்து கோட்டம்
பகுப்பு:சென்னையில் உள்ள தொடருந்து நிலையங்கள்
பகுப்பு:திருவள்ளூர் மாவட்டம்
கூடுர்-சென்னை பிரிவு

**கூடுர் சென்னை பிரிவு** (*Gudur–Chennai section*) என்பது இந்திய மாநிலமான ஆந்திராவின் கூடூர் மற்றும் தமிழ்நாட்டின் சென்னை மத்திய பகுதியை இணைக்கும் ஒரு ரயில் பாதையாகும். இந்த பிரதான பாதை ஹவுரா-சென்னை பிரதான பாதை மற்றும் புது தில்லி-சென்னை பிரதான வழித்தடத்தின் ஒரு பகுதியாகும்.

## அதிகார வரம்பு
கூடூர் தெற்கு கடற்கரை ரயில்வே நிர்வாக அதிகார வரம்பின் கீழ் உள்ளது. சென்னை வரையிலான மீதமுள்ள பாதை தெற்கு ரயில்வே நிர்வாக வரம்பின் கீழே உள்ளது.

1957 நவம்பர் 3 முதல் 5 வரை பெய்த கனமழை காரணமாக, தெற்கு ரயில்வேயின் சென்னை-கூடூர் பிரிவில் உள்ள தடா மற்றும் நாயுடுப்பேட்டை நிலையங்களுக்கு இடையில் பல இடங்களில் தண்ணீர் நிரம்பி வழிந்தது. இதன் விளைவாக 4 நவம்பர் 1957 பிற்பகல் முதல் தகவல் தொடர்பு தடை ஏற்பட்டது.

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:ஆந்திரப் பிரதேசத்தில் தொடருந்து போக்குவரத்து
தயா சங்கர் சிங்

**தயா சங்கர் சிங்** (*Daya Shankar Singh*) ஓர் இந்திய அரசியல்வாதி ஆவார். இவர் உத்தரப் பிரதேச சட்டமன்றத்தின் 18வது சட்டமன்றத்தின் உறுப்பினராக உள்ளார். சிங் பல்லியா நகர் சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார் இவர் பாரதிய ஜனதா கட்சி உறுப்பினரும், மாநில துணைத் தலைவரும் ஆவார்.

## தனிப்பட்ட வாழ்க்கை
தயா சங்கர் சிங், விந்த்யாசல் சிங் இணையருக்கு மகனாகப் பிறந்தவர். இவர் ராஜ்பூர் கிராமத்தைச் சேர்ந்தவர். இது பீகார் மாநிலத்தில் பக்சர் மாவட்டத்தில், அமைந்துள்ளது. இவர் முதுநிலை பட்டம் பெற்றவர். 1998ஆம் ஆண்டு லக்னோ பல்கலைக்கழகத்தில் நடுத்தரகால வரலாறு (*Medieval History*) துறையில் முதுகலைப் பட்டம் பெற்றார்.
தொழில்வழியாக இவர் ஒரு தொழிலதிபரும் வழக்கறிஞரும் ஆவார். இவர் அரசியல்வாதியான சுவாதி சிங்கினை 18 மே 2001 அன்று திருமணம் செய்து கொண்டார். பின்னர், ஏப்ரல் 2023இல் விவாகரத்து பெற்றார். தற்போது இவர் இலக்னோவில் வசித்து வருகிறார்.

## அரசியல் வாழ்க்கை
பல்லியா 1991ஆம் ஆண்டு லக்னோ பல்கலைக்கழகத்தில் மாணவர் சங்கத் தேர்தலில் அகில பாரதிய வித்யார்த்தி பரிஷத் வேட்பாளராக போட்டியிட்டு தனது அரசியல் பயணத்தைத் தொடங்கினார். பின்னர்,பாரதிய ஜனதா யுவ மோர்ச்சா-வின் தேசிய செயலாளரும் துணைத் தலைவருமாக பணியாற்றினார்.
2007ஆம் ஆண்டு உத்தரப் பிரதேச சட்டமன்றத் தேர்தலில் பல்லியா சட்டமன்றத் தொகுதியிலிருந்து போட்டியிட்டார். ஆனால் வெற்றி பெறவில்லை. 2022ஆம் ஆண்டு உத்தரப் பிரதேச சட்டமன்றத் தேர்தலில், பாரதிய ஜனதா கட்சியில் வேட்பாளராக பல்லியா நகர் தொகுதியில் போட்டியிட்டு, நாரத் ராய் (சமாஜ்வாதி கட்சி) இவர்களை 23,239 வாக்குகள் வித்தியாசத்தில் தோற்கடித்தார். இதன் மூலம், தன்னுடைய கட்சியைச் சேர்ந்த ஆனந்த் ஸ்வரூப் சுக்லா இவர்களுக்கு பின் அந்தத் தொகுதியில் சட்டமன்ற உறுப்பினராக ஆனார்.இவர் 25 மார்ச்சு 2022 அன்று உத்தரப் பிரதேச மாநிலத்தின் போக்குவரத்து அமைச்சராக பதவியேற்றார்.

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
போரோதெலூரைட்டுகள்

**போரோதெலூரைட்டுகள்** (*Borotellurites*) என்பவை  கலப்பு எதிர்மின் அயனி சேர்மங்கள் ஆகும். இவை ஆக்சிசன் வழியாக பிணைக்கப்பட்ட போரேட்டு மற்றும் தெலூரைட்டு அயனிகளையும் கொண்டிருக்கின்றன. இவை தெலூரியம் +6 ஆக்சிசனேற்ற நிலையில் உள்ள போரோதெலூரேட்டுகளிலிருந்து வேறுபடுகின்றன. தெலூரியத்திற்குப்  பதிலாக செலீனியம் கொண்ட ஒத்த போரோசெலீனைட்டுகளும், கந்தகத்தைக் கொண்ட போரோசல்பேட்டுகளும் அறியப்படுகின்றன. போரோதெலூரைட்டுகள் நிறமற்றவையாகும். 

## பட்டியல்

## மேற்கோள்கள்

பகுப்பு:போரேட்டுகள்
பகுப்பு:தெலூரைட்டுகள்
பகுப்பு:கலப்பு எதிர்மின்னயனி சேர்மங்கள்
கிறிஸ்டோபர் திலக்

**கிறிஸ்டோபர் திலக்** என்பவர் தமிழ்நாட்டைச் சேர்ந்த அரசியல்வாதியாவார். இவர் இந்திய தேசிய காங்கிரசு கட்சியின் தேசிய செயலாளராகவும், மணிப்பூர், நாகாலாந்து, திரிபுரா, சிக்கிம் உள்ளிட்ட வடகிழக்கு மாநிலங்களுக்கான காங்கிரஸ் கட்சியின் பொறுப்பாளராகவும் உள்ளார். 2026 மாநிலங்களவை வேட்பாளராகத் தமிழ் நாட்டில் காங்கிரஸ் சார்பாக அறிவிக்கப்பட்டுள்ளார்.

திருச்சியை சேர்ந்த இவர் மதுரை தியாகராசர் பொறியியல் கல்லூரியிலும், தியாகராஜர் நிர்வாகவியல் பள்ளியிலும் பட்டம் பெற்று, டாடா சமூக அறிவியல் நிறுவனத்தில் சமூக பாதுகாப்பு என்ற தலைப்பில் முனைவர் பட்ட ஆய்வு செய்துள்ளார். டாமி ஹில்பிகர் நிறுவனத்தில் பணியாற்றியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திருச்சி மாவட்ட மக்கள்
போரோ ஆண்டிமோனேட்டு

**போரோ ஆண்டிமோனேட்டுகள்** (*Boroantimonate*) என்பவை  போரேட்டு மற்றும் ஆண்டிமோனேட்டு குழுக்கள் ஆக்சிசன் அணுக்களைப் பகிர்ந்து கொள்ளும் வேதியியல் சேர்மங்கள் ஆகும். அறியப்பட்ட சேர்மங்கள் வெளிப்படையானவை. ஆண்டிமனி +5 ஆக்சிசனேற்ற நிலையில் உள்ளது மற்றும் ஆக்சிசனால் எண்முக ஒருங்கிணைப்பில் உள்ளது.
## பட்டியல்

## மேற்கோள்கள்

பகுப்பு:போரேட்டுகள்
பகுப்பு:ஆண்டிமோனேட்டுகள்
உயரிய அறிவியல் மற்றும் தொழில்நுட்ப விருது

உயரிய அறிவியல் மற்றும் தொழில்நுட்ப விருது என்பது சீனாவில் பணியாற்றும் அறிவியலாளர்களுக்கு வழங்கப்படும் உயரிய அறிவியல் விருதாகும். இந்த விருதை சீன மக்கள் குடியரசுத் தலைவரால் வழங்கப்படுகிறது. இது **சீனாவின் நோபல் பரிசு** என்றும் அழைக்கப்படுகிறது.

இந்த விருது 2000 ஆம் ஆண்டிலிருந்து ஒவ்வொரு ஆண்டும் ஜனவரி மாதத்தில் வழங்கப்பட்டு வருகிறது. இது சீன மக்கள் குடியரசின் மாநில மன்றத்தால் நிறுவப்பட்ட ஐந்து மாநில அறிவியல் மற்றும் தொழில்நுட்பப் பரிசுகளில் ஒன்றாகும்.

இந்த விருதுடன் 8 மில்லியன் ரென்மின்பி அளவிலான பரிசுத்தொகையும் வழங்கப்படுகிறது. இதில் பத்து விழுக்காடு தொகை அறிவியலாளருக்கு ஊக்கத் தொகையாக வழங்கப்படுகிறது. மீதமுள்ள தொகை அவர்களின் அறிவியல் ஆய்வுகளை ஆதரிப்பதற்காக வழங்கப்படுகிறது.

## விருது பெற்றவர்கள்
**2000**

 யுவான் லோங்பிங் – வேளாண்மை அறிஞர்

 வு வென்ஜுன் – கணிதவியலாளர்

**2001**

 வாங் சுவான் – கணினி அறிவியலாளர்

 ஹுவாங் குன் – இயற்பியலாளர்

**2002**

 ஜின் யிலியான் – கணினி அறிவியலாளர்

**2003**

 லியூ தோங்ஷெங் – புவியியல் அறிஞர்

 வாங் யோங்ஜி – விண்வெளி அறிவியலாளர்

**2004**

 வழங்கப்படவில்லை

**2005**

 யே டூஜெங் – வானிலை அறிவியலாளர்

 வு மெங்சாவ் – கல்லீரல் மற்றும் பித்தநாள அறுவை சிகிச்சை அறிஞர்

**2006**

 லி ழென்ஷெங் – தாவர மரபியல் அறிஞர்

**2007**

 மின் என்ஜே – பெட்ரோவேதியியல் பொறியாளர்

 வு ழெங்யி – உயிரியல் அறிஞர்

**2008**

 வாங் ஜோங்செங் – நரம்பியல் மருத்துவர்

 சூ குவாங்சியான் – வேதியியலாளர்

**2009**

 கு சாவோஹாவ் – கணிதவியலாளர்

 சுன் ஜியாதோங் – செயற்கைக்கோள் பொறியாளர்

**2010**

 ஷி சாங்சு – பொருள் அறிவியல் அறிஞர்

 வாங் ழென்யி – நோயியல் உடலியல் அறிஞர்

**2011**

 ஷியே ஜியாலின் – இயற்பியலாளர்

 வு லியாங்யோங் – கட்டிடக் கலைஞர்

**2012**

 ழெங் ழெமின் – இயற்பியலாளர்

 வாங் சியாவோமோ – ரேடார் பொறியாளர்

**2013**

 ழாங் சுன்ஹாவ் – இயற்பியல் வேதியியலாளர்

 செங் கைய்ஜியா – அணு இயற்பியலாளர்

**2014**

 யூ மின் – அணு இயற்பியலாளர்

**2015**

 வழங்கப்படவில்லை

**2016**

 ழாவோ ழோங்சியான் – இயற்பியலாளர்

 டு யோயோ – மருந்து வேதியியலாளர்

**2017**

 வாங் சேஷான் – வெடிபொருள் நிபுணர்

 ஹோ யுன்தே – வைரஸ் அறிவியலாளர்

**2018**

 லியூ யோங்தான் – ரேடார் தொழில்நுட்பம் மற்றும் சிக்னல் செயலாக்க நிபுணர்

 சியான் கிஹு – இராணுவ பாதுகாப்பு பொறியியல் நிபுணர்

**2019**

 ஹுவாங் சுஹுவா – அணு நீர்மூழ்கிக் கப்பல் பொறியாளர்

 செங் சிங்க்சுன் – வானிலை அறிவியலாளர்

**2020**

 கு சோங்ஃபென் – காற்றியக்கவியல் அறிஞர்

 வாங் தாசோங் – அணு உலை பொறியாளர்

**2023**

 லி தெரென் – ஒளிப்பட அளவியல் மற்றும் தொலை உணர்தல் நிபுணர்

 ச்யூ கிகுன் – செறிந்த பொருள் இயற்பியலாளர்

## மேற்கோள்கள்

பகுப்பு:அறிவியல் விருதுகள்
செயிண்ட்-பியர், ரீயூனியன்

**செயிண்ட்-பியர்** (*Saint-Pierre*  ; இரீயூனியன் கிரியோல்: *Sin-Pyè*) என்பது பிரான்சின் கடல்கடந்த பிராந்தியமான  ரீயூனியன் தீவின் மூன்றாவது பெரிய கம்யூன் ஆகும். தீவின் தென்மேற்குப் பகுதியில் அமைந்துள்ள இது, பிரெஞ்சு தென்னக நிலங்களும் அண்டார்க்டிக் நிலங்களின் தலைமையகமாகும்.

## வரலாறு
1854 முதல் 1882 வரை கட்டப்பட்ட ஒரு துறைமுகத்தால் இது  உருவானது. இது ஆசியாவிற்கும் ஐரோப்பாவிற்கும் இடையிலான வணிகத்திற்காகப் பயன்படுத்தப்பட்டது. இன்று, இது மீன்பிடித்தல் மற்றும் இன்பப் பயணப் படகுகளுக்கான 400 தளங்களைக் கொண்டுள்ளது. அதே நேரத்தில் பெரும்பாலான வணிகப் போக்குவரமானது வடக்கு நோக்கி *[[லீ போர்ட், ரீயூனியன்|லு போர்ட்டுக்கு]]* நகர்ந்தது. நகராட்சிக் கட்டடமான ஹோட்டல் டி வில்லே 1773 இல் கட்டி முடிக்கப்பட்டது. 

## புவியியல்
தீவின் குறுக்கே உள்ள ஒரே பெரிய சாலையான என்3 இன் தொடக்கத்தில் செயிண்ட்-பியர் நகரம் உள்ளது. இங்கிருந்து, சாலை லு டம்பன், லா ப்ளைன் டெஸ் காஃப்ரெஸ், போர்க் முராட் ஆகியவற்றுக்கு செல்கிறது. அந்தப் பகுதியிலிருந்து, பிடன் டி லா ஃபோர்னைஸுக்கு ஒப்பீட்டளவில் எளிதான பாதை உள்ளது. இது பல உல்லாசப் பயணங்களின் தொடக்கப் புள்ளியாகும்.

### காலநிலை
செயிண்ட்-பியர் வெப்பமான அரை வறண்ட காலநிலையைக் கொண்டுள்ளது ( கோப்பென் காலநிலை வகைப்பாடு *BSh* ), அதே நேரத்தில் லிக்னே பாரடிஸ் மற்றும் ரவைன் டெஸ் கேப்ரிஸின் காலநிலை வகை இப்பகுதியின் தென்கிழக்கில் வெப்பமண்டல சவன்னா காலநிலையைக் கொண்டுள்ளது ( கோப்பென் காலநிலை வகைப்பாடு *Aw* ). செயிண்ட்-பியரில் (நகரம்) சராசரி ஆண்டு வெப்பநிலை 24.1 °C (75.4 °F) ஆகும். சராசரி ஆண்டு மழைப்பொழிவு 672.1 மிமீ (26.46 அங்குலம்) ஆகும், பிப்ரவரி மாதம் மிகவும் மழை பெய்யும் மாதமாகும். ஜனவரி மாதத்தில் சராசரியாக அதிகபட்ச வெப்பநிலை 27.3 °C (81.1 °F) ஆகவும், ஜூலை மாதத்தில் மிகக் குறைந்த வெப்பநிலை 20.9 °C (69.6 °F) ஆகவும் இருக்கும். செயிண்ட்-பியரில் (நகரம்) இதுவரை பதிவான அதிகபட்ச வெப்பநிலை பிப்ரவரி 20, 2007 அன்று 35.7 °C (96.3 °F) ஆகும்; செப்டம்பர் 15, 2020 அன்று பதிவான மிகக் குறைந்த வெப்பநிலை 12.6 °C (54.7 °F) ஆகும்.

### போக்குவரத்து
பியர்ஃபோண்ட்ஸ் வானூர்தி நிலையம் கம்யூனுக்கு வெளியே 5.5 கிலோமீட்டர் தொலைவில் அமைந்துள்ளது. 1999 இல் திறக்கப்பட்ட இது வணிக போக்குவரத்திற்கான ஒரு சிறிய வானூர்தி நிலையமாகும். இது இசட்எஸ்இ இன் பன்னாட்டு வான் போக்குவரத்து சங்கக் (IATA) குறியீட்டைக் கொண்டுள்ளது.

## மக்கள் தொகை

## தங்குமிடங்கள்
செயிண்ட்-பியரில் பெரிய விடுதிகள் எதுவும் இல்லை. சீரமைக்கபட்ட கிரியோல் மாளிகைகள் மற்றும் தனி வீடுகள் போன்ற சிறிய வீடுகளில் மட்டுமே  கிடைக்கிறது.

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
கார்பென்டர் பதக்கம்

**கார்பென்டர் பதக்கம்** (*Carpenter Medal*) லண்டன் பல்கலைக்கழகத்தின் சபையால் மூன்று ஆண்டுகளுக்கு ஒருமுறை வழங்கப்பட்ட ஒரு விருதாகும். இந்த விருது அந்த பல்கலைக்கழகத்தின் முன்னாள் மாணவர்களுக்கு வழங்கப்பட்டது. அவர்கள் மூன்று ஆண்டுகளுக்குள் சமர்ப்பித்த ஆய்வுக்கட்டுரை மிகச் சிறந்ததாக இருந்தால் இந்த விருது வழங்கப்பட்டது.இந்த ஆய்வுகள் **புள்ளியியல் உளவியல், மரபியல் உளவியல், ஒப்பீட்டு உளவியல் அல்லது பரிசோதனை உளவியல்** துறைகளில் இருக்கலாம். மேலும் மத்திய நரம்பு அமைப்பு மற்றும் சிறப்பு உணர்வுகளின் உடலியல் தொடர்பான ஆய்வுகளும் இதில் சேர்க்கப்பட்டன. இந்த விருதுடன் £20 பணப்பரிசும் வழங்கப்பட்டது.

இந்த பதக்கம் 1856 முதல் 1879 வரை லண்டன் பல்கலைக்கழகத்தின் பதிவாளராக இருந்த **வில்லியம் பெஞ்சமின் கார்பென்டர்** என்பவரின் நினைவாக பெயரிடப்பட்டது. 1881 ஆம் ஆண்டு கார்பென்டர் நினைவுக் குழு ஆண்டு பரிசிற்காக நிதி ஒதுக்கியது. ஆனால் கார்பென்டர் பதக்கம் 1910 ஆம் ஆண்டில் தான் நிறுவப்பட்டது. முதல் விருது 31 மே 1913 அன்று முடிந்த காலத்திற்காக வழங்கப்பட்டது.மூன்று ஆண்டுகளில் போதுமான தரமான ஆய்வுக்கட்டுரை இல்லை என்று சபை கருதினால், அந்த காலத்திற்கு பதக்கம் வழங்கப்படாமல் இருக்கலாம்.

## விருது பெற்றவர்கள்

* பிரான்சிஸ் அவெலிங் – 1912
* நெல்லி கேரி

## மேற்கோள்கள்

பகுப்பு:அறிவியல் விருதுகள்
காளி கிருசுணா மித்ரா

**காளி கிருசுணா மித்ரா** (*Kalikrishna Mitra*) இந்தியாவைச் சேர்ந்த ஒரு கல்வியாளர் ஆவார். 1822 ஆம் ஆண்டில் இவர் பிறந்தார். ஒரு கொடையாளராகவும் எழுத்தாளராகவும் அறியப்படுகிறார். இந்தியாவில் முதல் அரசு சாரா பெண்கள் பள்ளியை நிறுவினார்.

## ஆரம்பகால வாழ்க்கையும் ம்கல்வியும்

மித்ரா பிரித்தானிய இந்தியாவின் கொல்கத்தாவில் உள்ள சிப்நாராயண் மித்ராவுக்குப் பிறந்தார். ஆரே பள்ளியில் பட்டம் பெற்று மாநிலக் கல்லூரியில் சேர்ந்தார். ஆனால் மோசமான பொருளாதார நிலை காரணமாக தனது படிப்பை விட்டுவிட்டு, தற்போது வடக்கு 24 பர்கானா மாவட்டத்தில் உள்ள பராசத்தில் உள்ள தனது தாய் வீட்டில் வசிக்கத் தொடங்கினார்.

இவரது மூத்த சகோதரர் நபின்கிருசுணா மித்ரா ஒரு குறிப்பிடத்தக்க மருத்துவர் ஆவார்.

## பங்களிப்புகள்

மித்ரா முற்போக்கு கல்வி இயக்கம் மற்றும் முக்கியமாக வங்காளத்தில் சில சமூக சீர்திருத்தங்கள் தொடர்பான பல நடவடிக்கைகளில் தன்னை ஈடுபடுத்திக் கொண்டார். 1847 ஆம் ஆண்டில், தனது சகோதரர் நபின்கிருசுணா மற்றும் கல்வியாளர் பியரி சரண் சர்க்கார் ஆகியோரின் உதவியுடன், பராசத்தில் ஒரு தனியார் பெண்கள் பள்ளியை நிறுவினார். இது இந்தியரால் நிறுவப்பட்ட உயர்குடி இந்து குடும்பங்களின் பெண்களுக்காக உருவாக்கப்பட்ட முதல் பள்ளியாகும். ஆரம்பத்தில் இப்பள்ளி இரண்டு பெண் குழந்தைகளுடன் மட்டுமே தொடங்கப்பட்டது. நபின்கிருசுணாவின் மகள் குந்திபாலா அவர்களில் ஒருவராவார். இத்தகைய நடவடிக்கைகளை இந்து சமீன்களும் அப்போதைய பழமைவாத சமூகமும் கடுமையாக எதிர்த்த போதிலும், ஈசுவர் சந்திர வித்யாசாகர் மற்றும் இயான் எலியட் டிரிங்குவாட்டர் பெதுன் ஆகியோர் வங்காளத்தில் பெண்கள் கல்விக்கான மித்ராவின் மகத்தான முயற்சியை ஆதரித்தனர். பின்னர் இந்தப் பள்ளி காளிகிருசுணா பெண்கள் உயர்நிலைப் பள்ளி என்று பெயர் மாற்றப்பட்டது. 1849 ஆம் ஆண்டு கல்விக் குழுவின்  தலைவராக ஆய்வுக்காக பெத்துன் அங்கு சென்றபோது, ​​பெத்துன் பள்ளியை நிறுவுவதற்கான உத்வேகம் அவருக்குக் கிடைத்தது. மித்ரா, பராசத்தில் அறிவியல் வேளாண்மை, தோட்டக்கலை மற்றும் ஆராய்ச்சிக்காக 150 பீகாக்கள் அளவு கொண்ட ஒரு விவசாய நிறுவனத்தை ஏற்பாடு செய்தார். இதற்காக இங்கிலாந்திலிருந்து நவீன உபகரணங்களை கொண்டு வந்தார். ஓமியோபதி மருத்துவம் பரவுவதற்கும் இவர் பங்களித்தார்.

## எழுத்துப் பணி
மித்ராவுக்கு ஆங்கில இலக்கியம், தத்துவம், யோகா, வரலாறு மற்றும் அறிவியல் ஆகியவற்றில் அறிவு இருந்தது.  பெங்காலி மற்றும் ஆங்கில பத்திரிகைகளில் பல்வேறு கட்டுரைகளை வெளியிட்டார். மித்ரா சில புத்தகங்களையும் எழுதினார், அவை:

*பாமா சிகிச்சை
*கர்கத்தியோபபோசுதா ஓ சிக்சு சிகிச்சை
*பக்சு சிகிச்சை
## மேற்கோள்கள்

பகுப்பு:1822 பிறப்புகள்
பகுப்பு:1891 இறப்புகள்
பகுப்பு:இந்தியாவில் பள்ளி, கல்லூரிகளை நிறுவியவர்கள்
பகுப்பு:இந்திய சமூகசேவகர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:கொல்கத்தா எழுத்தாளர்கள்
பகுப்பு:இந்தியாவில் மகளிர் கல்வி
துமுகோங்

**துமுகோங்**  *(Tumukhong)* இந்தியாவிலுள்ள மணிப்பூர் மாநிலத்தின் கிழக்கு இம்பால் மாவட்டத்தில் உள்ள ஒரு சிறிய கிராமம் ஆகும்.
இது  பொரோம்பட் மாவட்ட தலைமையகத்திலிருந்து கிழக்கு நோக்கி 24 கி.மீ தொலைவிலும், மாநில தலைநகரான இம்பால் நகரத்திலிருந்து 24 கி.மீ தொலைவிலும் அமைந்துள்ளது.

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி துமுகோங்கின் மக்கள் தொகை சுமார் 1000 பேர். இக்கிராமம்  கிழக்கு இம்பால் மாவட்டத்தின் எல்லையில், கிழக்கில் உக்ருல் மாவட்டத்திலும், மேற்கில் சதார் மலை மாவட்டத்திலும் உள்ளது. தவுபல் இந்தக் கிராமத்தின் தெற்கே உள்ளது.

## மேற்கோள்கள்

பகுப்பு:மணிப்பூரிலுள்ள கிராமங்கள்
பகுப்பு:மணிப்பூரின் புவியியல்
மருத்துவ அறிவியல் கழக உறுப்பினர் பட்டம்

**மருத்துவ அறிவியல் கழக உறுப்பினர்** ("Fellow of the Academy of Medical Sciences") என்பது மருத்துவ அறிவியலாளர்களுக்கு வழங்கப்படும் ஒரு கௌரவ விருதாகும். இது ஐக்கிய இராச்சியத்தின் மருத்துவ அறிவியல் கழகத்தால் வழங்கப்படுகிறது.

அறிவியல் ஆய்வில் சிறந்த மேன்மை, மருத்துவத்திற்கும் சமூகத்திற்கும் செய்த பங்களிப்பு மற்றும் அவர்களின் சாதனைகளின் பரப்பு ஆகியவற்றின் அடிப்படையில் இந்த விருது வழங்கப்படுகிறது.

## உறுப்பினர் பட்டம்
உறுப்பினர்களுக்கு அவர்களின் பெயருக்கு பின்னர் **எப்.மெட்.எஸ்.சி.** என்ற எழுத்துக்களைப் பயன்படுத்தும் உரிமை வழங்கப்படுகிறது.

சாதாரண உறுப்பினர் பதவிக்கான விதிகளைப் பூர்த்தி செய்யாதவர்களாக இருந்தாலும், மருத்துவ அறிவியல் அல்லது சுகாதாரத் துறையில் சிறப்பான பங்களிப்புகளைச் செய்து கழகத்தின் பெருமையை உயர்த்திய சிறந்த நபர்களுக்கு **கௌரவ உறுப்பினர் பதவி** வழங்கப்படுகிறது.

கௌரவ உறுப்பினர்களும் அவர்களின் பெயருக்கு பின்னர் **எப்.மெட்.எஸ்.சி.** என்ற எழுத்துக்களைப் பயன்படுத்தும் உரிமை பெற்றவர்களாக இருப்பார்கள்.

## மேற்கோள்கள்

பகுப்பு:அறிவியல் விருதுகள்
டேனா பதக்கம்

**டேனா பதக்கம்** (Dana Medal) என்பது 1998 ஆம் ஆண்டில் நிறுவப்பட்ட விருதாகும். இது அமெரிக்க கனிமவியல் கழகம் வழங்கும் அறிவியல் விருதாகும். இந்தப் பதக்கம் கனிமவியல் அறிவியலுக்கு செய்த முக்கிய பங்களிப்புகளை நினைவுகூர்ந்து  ஜேம்ஸ் ட்வைட் டேனா மற்றும்  எட்வர்ட் சாலிஸ்பரி டேனா ஆகியோரின் பெயரில் வழங்கப்படுகிறது.

இந்த விருது கனிமவியல் அறிவியல் துறையில் மூலமான ஆய்வுகள் மூலம் சிறந்த அறிவியல் பங்களிப்புகளைச் செய்துள்ள, தமது தொழில்வாழ்க்கையின் நடுவில் உள்ள ஒரு அறிவியலாளருக்கு வழங்கப்படுகிறது.

## பெறுநர்கள்

* 2001 – ஜார்ஜ் ஆர். ராஸ்மன்
* 2002 – மைக்கேல் எப். ஹோசெல்லா (ஜூனியர்)
* 2003 – மார்க் எஸ். கியோர்சோ
* 2004 – ஆர். ஜேம்ஸ் கிற்க்பாட்ரிக்
* 2005 – வில்லியம் டி. கார்ல்சன்
* 2006 – ராட்னி சி. யூயிங்
* 2007 – ஃப்ராங்க் எஸ். ஸ்பியர்
* 2008 – தோமஸ் ஆர்ம்ப்ரூஸ்டர்
* 2009 – ரொனால்ட் இ. கோஹென்
* 2010 – ஜில்லியன் எப். பேன்ஃபீல்ட்
* 2011 – ராஸ் ஜான் ஏஞ்சல்
* 2012 – ரோபெர்டா ருட்நிக்
* 2013 – மேக்ஸ் டபிள்யூ. ஷ்மிட்
* 2014 – பட்ட்ரிஷியா எம். டோவ்
* 2015 – மார்க் எம். ஹிர்ஷ்மான்
* 2016 – பேட்ரிக் கோர்டியர்
* 2016 – சுமித் சக்ரபோர்ட்டி
* 2017 – தோமஸ் டபிள்யூ. சிஸன்
* 2018 – யோர்க் ஹெர்மன்
* 2019 – மேத்யூ ஜே. கோன்
* 2020 – டேனியெலா ரூபாட்டோ
* 2021 – செர்கேய் வி. கிரிவோவிச்சேவ்
* 2022 – சின்-டை லீ
* 2023 – ரஸ்வான் காரகாஸ்
* 2024 – ஃபப்ரிசியோ நெஸ்டோலா
பகுப்பு:அறிவியல் விருதுகள்
உலமா

***உலமா*** (*ulamā*), இசுலாம் சமயத்தில் உலமா என்பதற்கு இசுலாமியக் கல்வி கற்றவர்கள் என்று பொருள்.இவர்களை மௌல்வி என்றும் அழைப்பர்.

உலமாக்கள் இஸ்லாமிய கோட்பாடு, சட்டத்தின் அறிஞர்கள் மற்றும் நீதிபதிகள். அவர்கள் இஸ்லாத்தில் மத அறிவின் பாதுகாவலர்கள், உரைபெயர்ப்பாளர்கள் மற்றும் சட்டம் இயற்றும் உறுப்பினர்களாகக் கருதப்படுகிறார்கள்.

"உலமா" என்பது இறையியலாளர்கள், நியதி வழக்கறிஞர்கள் (முஃப்திகள்), நீதிபதிகள் (காதிகள்), பேராசிரியர்கள் மற்றும் உயர் அரசு மத அதிகாரிகள் உள்ளிட்ட மத அறிஞர்களின் படித்த வகுப்பைக் குறிக்கலாம். மாற்றாக "உலமா" என்பது ஒரு இஸ்லாமிய அரசின் பதவிகளை வகிப்பவர்களைக் குறிப்பாகக் குறிக்கலாம்.

உலமாக்கள் மதராசாக்களில் குர்ஆன் மற்றும் சுன்னா (உண்மையான ஹதீஸ்) போன்ற பாரம்பரிய இஸ்லாமியக் கல்வி கற்கிறார்கள்.

## தமிழ்நாடு உலமாக்கள் நல வாரியம்
தமிழ்நாடு அரசில் பிற்படுத்தப்பட்டோர் மற்றும் சிறுபான்மையினர் நலத்துறையின் கீழ் உலமாக்கள் மற்றும் பணியாளர்கள் நல வாரியம் அமைக்கப்பட்டுள்ளது. 

மாநிலத்தில் உள்ள இஸ்லாமியப் பள்ளிவாசல்கள், தர்காக்கள், அடக்கஸ்தலங்கள், தைத்தாக்கள், ஆஷுர்கானாக்கள், முஸ்லிம் அனாதை இல்லங்கள் மற்றும் மதரசாக்களில் பணிபுரியும் உலமாக்கள், இமாம்கள், அரபி ஆசிரியர்கள், ஆசிரியைகள், பிலால்கள், முஜாவர் உள்ளிட்ட பணியாளர்களின் பொருளாதார மற்றும் கல்வி நிலைகளின் மேம்பாட்டிற்காக உலமாக்கள் பணியாளர்கள் நல வாரியம் செயல்படுகிறது.இவ்வாரியத்தில் உறுப்பினராக பதிவு செய்த (18-60  வயது நிறைவு செய்த) உறுப்பினர்களுக்கு பல்வேறு நலத்திட்ட உதவிகள் வழங்கப்படுகிறது.
### தகுதிகள்
* இசுலாம் மதத்தைச் சோந்து உலமாக்கள் மற்றம் பணியாளாகள் நல வாரியத்தின் உறுப்பினர்களுக்கு மட்டும்.
### நடைமுறைகள்
* மாவட்ட பிற்படுத்தப்பட்ட மற்றும் சிறுபான்மையினா நல அலுவலகத்தை அணுகி பயன்பெறலாம்.
## மேற்கோள்கள்

பகுப்பு:இசுலாமிய அறிஞர்கள்
சங்க்ராம் சிங் யாதவ்

**சங்க்ராம் சிங் யாதவ்** (*Sangram Singh Yadav*) ஓர் இந்திய அரசியல்வாதியும், விவசாயியும் ஆவார். இவர் சமாஜ்வாதி  கட்சியைச் சேர்ந்தவர். 2022-ஆம் ஆண்டு முதல் உத்தரப் பிரதேசத்தில் 18வது சட்டமன்றத்தில் பெபானாத் தொகுதியில் பிரதிநிதித்துவப்படுத்துகிறார். 

## ஆரம்ப வாழ்க்கை
சங்க்ராம் சிங் 1 சூன் 1961 அன்று பல்லியாவில் ஹர்தேவ் சிங் யாதவ் குடும்பத்தில் பிறந்தார். இவர் 11 மே 1983 அன்று பூல் குமாரியை திருமணம் செய்து கொண்டார். இவர்களுக்கு மூன்று குழந்தைகள் உள்ளனர்.

## கல்வி
சங்க்ராம் சிங் 1982 ஆம் ஆண்டு தீன் தயாள் உபாத்யாய் கோரக்பூர் பல்கலைக்கழகத்தில் அறிவியல் இளங்கலை (*B.Sc*) பட்டம் பெற்றார். பின்னர் வீர் பகதூர் சிங் பூர்வாஞ்சல் பல்கலைக்கழகத்தில் 1989-ஆம் ஆண்டு கல்வியியல் இளங்கலை (*B.Ed*) பட்டம் பெற்றார்.

## பதவிகள்

## மேற்கோள்கள்
 

பகுப்பு:உத்தரப் பிரதேச சட்டமன்ற உறுப்பினர்கள்
மொகம்மது ஜியாவுதீன் ரிஸ்வி

**மொஹம்மது ஜியாவுத்தீன் ரிஸ்வி** (*Mohammed Ziauddin Rizvi*) ஓர் இந்திய அரசியல்வாதி ஆவார். இவர் உத்தரப் பிரதேச சட்டமன்ற உறுப்பினராக சிகந்தர்பூர் தொகுதியில் பிரதிநிதித்துவப்படுத்துகிறார். மேலும் முன்னதாக சமாஜ்வாதி கட்சி ஆட்சியில் அகிலேஷ் யாதவ் தலைமையிலான உத்தரப் பிரதேச அரசில் பஞ்சாயத்து ராஜ் துறை அமைச்சராக பணியாற்றினார். 2022 ஆம் ஆண்டு நடைபெற்ற 2022 உத்தரப் பிரதேச சட்டமன்றத் தேர்தல்த்தில் பாரதிய ஜனதா கட்சியைச் சேர்ந்த சஞ்சய் யாதவ் அவர்களை தோற்கடித்து மூன்றாவது முறையாக சட்டமன்ற உறுப்பினராகத் தேர்ந்தெடுக்கப்பட்டார்.

## ஆரம்ப வாழ்க்கை மற்றும் கல்வி
மொகம்மது ஜியாவுதீன் ரிஸ்வி 1 சனவரி 1959 அன்று உத்தரப் பிரதேசம், பலியா மாவட்டத்தில் உள்ள சிவன்கலா (*Siwankala*) கிராமத்தில் முகம்மது ஐனுத்தீன் ரிஸ்வி மற்றும் தீபா ரிஸ்வி இருவருக்கு பிறந்தார்.
இவர் 1986 ஆம் ஆண்டு தீன் தயாள் உபாத்யாய கோரக்பூர் பல்கலைக்கழகத்தில் (*Deen Dayal Upadhyaya Gorakhpur University*) கலை இளங்கலை (*B.A*) பட்டம் பெற்றார்.

## தனிப்பட்ட வாழ்க்கை
ரிஸ்வி ஆயிஷா ரிஸ்வியை திருமணம் செய்துள்ளார். இவர்களுக்கு மரியம் ரிஸ்வி உட்பட மூன்று குழந்தைகள் உள்ளனர்.

## சர்ச்சைகள்
ரிஸ்வி தொடர்பான ஒரு ஆடியோ சமூக வலைதளங்களில் பரவியது.  அதில் இவர் சமாஜ்வாதி கட்சியின் இளைஞர் தலைவரை மிரட்டியதாக கூறப்பட்டது.
மேலும், தனது கட்சி அறிவித்த வேட்பாளருக்கு பதிலாக வேறு வேட்பாளரை இவர் ஆதரித்ததாகவும் குற்றச்சாட்டு எழுந்தது.ஒரு தேர்தல் பிரச்சார கூட்டத்தில், சமாஜ்வாதி கட்சி மீண்டும் ஆட்சிக்கு வந்தால் தங்கள் வீடுகளில் பாரதிய ஜனதா கட்சி கொடி வைத்திருப்பவர்களுக்கு லோகியா ஆவாஸ் (*Lohiya Awas*) மற்றும் ஓய்வூதியம் வழங்கப்படமாட்டாது என இவர் கூறியதாகவும் செய்திகள் வெளியாகின.

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
ஸ்ரீகண்டமங்கலம்

**ஸ்ரீகண்டமங்கலம்** *(Sreekandamangalam)* ( " சிவன் நகரம் " ) என்பது இந்தியாவின்   தென் மாநிலமான கேரளாவின் கோட்டயம் மாவட்டத்தில் உள்ள ஒரு சிறிய கிராமமாகும்.

ஸ்ரீகண்டமங்கலம், அதிரம்புழா கிராம ஊராட்சியின் வார்டு 22 க்கு உட்பட்டதாகும். The postal pin code is 686562. இக் கிராமத்தின் அஞ்சல் குறியீடு எண் 686562 ஆகும்.
## மேற்கோள்கள்

பகுப்பு:கோட்டயம் மாவட்டம்
பகுப்பு:கோட்டயம் மாவட்டத்திலுள்ள கிராமங்கள்
தாக்கூர் உமாசங்கர் சிங்

**தாக்கூர் உமாசங்கர் சிங்** (*Thakur Umashankar Singh*) ஓர் இந்திய அரசியல்வாதி ஆவார். இவர் உத்தரப் பிரதேச சட்டமன்றத்தின் 16வது மற்றும் 17வது சட்டமன்றங்களில் உறுப்பினராகப் பணியாற்றியுள்ளார். இவர் உத்தரப் பிரதேச மாநிலம், பலியா மாவட்டத்தில் உள்ள ரசரா சட்டமன்றத் தொகுதியை பிரதிநிதித்துவப்படுத்துகிறார். தற்போது உத்தரப் பிரதேசத்தில் பகுஜன் சமாஜ் கட்சியைச் சேர்ந்த ஒரே சட்டமன்ற உறுப்பினராக உள்ளார்.

## ஆரம்ப வாழ்க்கை மற்றும் கல்வி
உமாசங்கர் சிங் 2 சனவரி 1971 அன்று உத்தரப் பிரதேசம் மாநிலத்தின் பலியா மாவட்டத்தில் உள்ள ரசரா பகுதியிலுள்ள கான்வர் (*Khanwar*) கிராமத்தில் பிறந்தார். இவரின் தந்தை குராஹு சிங் இந்திய இராணுவத்தில் பணியாற்றி ஓய்வு பெற்றவர். விவசாயக் குடும்பத்தைச் சேர்ந்த இவர் அரசு பள்ளிகளில் ஆரம்பக் கல்வியை முடித்தார். பின்னர் சதீஷ் சந்திர கல்லூரி, பலியாவில் கல்வி பயின்றார். 1991 ஆம் ஆண்டு அந்தக் கல்லூரியில் நடைபெற்ற மாணவர் சங்கத் தேர்தலில் போட்டியிட்டு மிகப்பெரிய வாக்கு வித்தியாசத்தில் வெற்றி பெற்றார்.

## அரசியல் வாழ்க்கை
2017 ஆம் ஆண்டு நடைபெற்ற 2017 உத்தரப் பிரதேச சட்டமன்றத் தேர்தல்த்தில் பகுஜன் சமாஜ் கட்சி வேட்பாளராக போட்டியிட்டு பாரதிய ஜனதா கட்சியைச் சேர்ந்த ராம் இக்பால் சிங்கை 33,887 வாக்குகள் வித்தியாசத்தில் தோற்கடித்து வெற்றி பெற்றார்.2012 ஆம் ஆண்டு நடைபெற்ற 2012 உத்தரப் பிரதேச சட்டமன்றத் தேர்தல்த்திலும் சங்க்ராம் சிங் யாதவ் அவர்களை பெரிய வாக்கு வித்தியாசத்தில் தோற்கடித்து வெற்றி பெற்றார்.

## சமூகப் பணிகள்
உமாசங்கர் சிங் பலியா மாவட்டத்தில் மிகவும் பிரபலமான அரசியல்வாதிகளில் ஒருவராகக் கருதப்படுகிறார். ஏழை மக்களுக்கு உதவி செய்வதால் இவரை “ஏழைகளின் மீசியா” என்று மக்கள் அழைப்பதாக கூறப்படுகிறது.2016 பெப்ரவரி மாதத்தில் 351 இந்து மற்றும் முஸ்லிம் ஜோடிகளுக்கான கூட்டுத் திருமண நிகழ்ச்சியை ஏற்பாடு செய்தார்.
 இது ரசரா பகுதியில் உள்ள நாத் பாபா கோவிலில் நடைபெற்றது.2017 சனவரி 1 முதல் ரசரா பகுதியில் பொதுமக்கள் இலவசமாக பயன்படுத்த 40 இலவச வை-ஃபை (*Wi-Fi*) ஹாட்ஸ்பாட்களை நிறுவினார்.

## வகித்த பதவிகள்

## மேலும் காண்க
* உத்தரப் பிரதேச சட்டமன்றம்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
ஹன்சு ராம்

**ஹன்சு ராம்** (*Hansu Ram*) ஓர் இந்திய அரசியல்வாதியும், விவசாயியும் ஆவர். இவர் உத்தரப் பிரதேசத்தில் 18வது சட்டமன்றத்தின் உறுப்பினர் ஆவார். இவர் உத்தரப் பிரதேசத்தின் பாலியா மாவட்டத்தில் உள்ள பெல்தாரா ரோடு (*Belthara Road*) தொகுதியில் பிரதிநிதித்துவப்படுத்துகிறார். இவர் சுஹெல்தேவ் பாரதிய சமாஜ் (*Suheldev Bharatiya Samaj Party*) கட்சியின் உறுப்பினராக உள்ளார்.

## ஆரம்ப வாழ்க்கை
ஹன்சு ராம் 1 சனவரி 1955 அன்று உத்தரப் பிரதேசம், ஆசாம்கர் (*Azamgarh*) பகுதியில் ஓர் இந்து குடும்பத்தில் பிறந்தார். இவருடைய தந்தையின் பெயர் லக்ராஜ். இவர் 1 மே 1963 அன்று சவிதா தேவி (*Savita Devi*) அவர்களைத் திருமணம் செய்து கொண்டார். இத்தம்பதியருக்கு ஆறு குழந்தைகள் உள்ளனர்.

## கல்வி

ஹன்சு ராம் 1977 ஆம் ஆண்டு கோரக்பூரில் உள்ள மகாத்மா காந்தி போஸ்ட் கிராஜுவேட் கல்லூரியில் (Mahatma Gandhi Post Graduate College) கல்வியியல் பட்டம் (B.Ed.) பெற்றார்.

பின்னர் இவர் கோரக்பூரில் உள்ள தீன் தயால் உபாத்யாய கோரக்பூர் பல்கலைக்கழகத்தில் (Deen Dayal Upadhyay Gorakhpur University) சேர்ந்து 1988 ஆம் ஆண்டு அரசியல் அறிவியலில் முதுகலைப் பட்டம் (*M.A. Political Science*) பெற்றார்.
## பதவிகள்

## மேற்கோள்கள்
தினுங்கெய்

**தினுங்கெய்** (*Thinungei*) என்பது இந்தியாவிலுள்ள மணிப்பூர் மாநிலத்தின்  பிஷ்ணுபூர் மாவட்டத்தில்  அமைந்துள்ள ஒரு சிறிய கிராமமாகும். இக்கிராமம் இம்பால் நகரத்திற்குத் தெற்கே சுமார் 39கிமீ தொலைவில் அமைந்துள்ளது.

## மக்கள்தொகையியல்
தினுங்கெய் கிராமத்தின் மொத்த புவியியல் பரப்பளவு 1825.14 எக்டேர்களாகும்.  2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, இங்கு 1999  ஆண்களும் , 2028 பெண்களும் சேர்த்து மொத்த மக்கள் தொகை 4,027 ஆக இருந்தது. அப்போது தினுங்கெய் கிராமத்தில் சுமார் 859 வீடுகள் இருந்தன. நிங்தூகோங் மற்றும் புபாலா  ஆகியவை அருகிலுள்ள கிராமங்கள் ஆகும்.

## சுற்றுலா இடங்கள்
*லோக்டாக் ஏரி

## மேற்கோள்கள்

## வெளி இணைப்புகள்
* https://villageinfo.in/manipur/bishnupur/bishnupur/thinungei.html

பகுப்பு:மணிப்பூரிலுள்ள கிராமங்கள்
பகுப்பு:மணிப்பூரின் புவியியல்
2026 ஈரான் போர்

2026 பெப்ரவரி 28 அன்று ஐக்கிய அமெரிக்காவும், இசுரேலும் ஒன்றிணைந்து ஈரான் மீது வான்வழித் தாக்குதல் நடத்தி அந்நாட்டின் அதியுயர் தலைவரான அலி காமெனியை கொலை செய்தன. ஈரானின் ஏவுகணைப் பலம், இராணுவத் திறன்கள் ஆகியவற்றை அழிப்பது, அணு ஆயுதத்தை உருவாக்குவதைத் தடுப்பது, ஈரான் நாட்டின் எதிர்க்கட்சியை அங்கு ஆட்சியில் அமர்த்துவது ஆகிய நோக்கங்களுக்காக இந்தப் போர் தொடங்கப்பட்டதாக இரு நாடுகளும் தெரிவித்தன. பதிலுக்கு ஈரான், ஐக்கிய அமெரிக்காவின் இராணுவ அமைப்புகள் மீதும், இசுரேல் மீதும், அப்பகுதியில் அமைந்துள்ள அமெரிக்காவின் நட்பு நாடுகளான பக்ரைன், ஐக்கிய அரபு அமீரகம், குவைத், ஈராக், ஜோர்டான், ஓமன், அசர்பைஜான், சவுதி அரேபியா ஆகியவற்றின் மீது ஏவுகணை, ஆளில்லா வானூர்தி வாயிலாகத் தாக்குதல்கள் நடத்தி வருகிறது. 

## ஈரான், அமெரிக்க உறவு

1953-இல் அமெரிக்கா, இங்கிலாந்து ஆதரவு பெற்ற ஆட்சிக்கவிழ்ப்பு நடந்தது. சனநாயக முறையில் தேர்ந்தெடுக்கப்பட்ட ஈரானியப் பிரதம மந்திரி முகமது மொசாதேக் எண்ணெய்த் தொழிலைத் தேசியமயமாக்கியதன் காரணமாக அவர் பதவி நீக்கம் செய்து ஷா , முகமது ரேசா பக்லவியின் ஆட்சியை வலுப்படுத்தினார். மேற்கத்திய நலன்கள், அவரின் எதேச்சதிகார ஆட்சியின் மீதான சாவின் மனக்கசப்பு 1979 புரட்சிக்கு வழிவகுத்தது, அதில் அவர் தூக்கியெறியப்பட்டார். இதற்குப் பிறகு ஈரான் இசுலாமியக் குடியரசாக மாறியது.  அமெரிக்கா, இசுரேலுடனான இராசதந்திர உறவுகளைத் துண்டித்தது. மேலும் அமெரிக்கத் தூதரக ஊழியர்களைப் பணயக் கைதியாக வைத்திருந்தது. ஈரானிய விவகாரங்களில் அமெரிக்கா இனித் தலையிடக் கூடாது என்ற ஒப்பந்தம் எட்டப்பட்டது.

1980களில் ஈரான்-ஈராக் போரின் பொழுது  ஈராக்கிற்குப் பொருளாதார, உளவுத்துறை மற்றும் மறைமுக இராணுவ ஆதரவை வழங்கியது. ஏப்ரல் 1988-இல், அமெரிக்க ஆதரவு பெற்ற ஈராக் தொடங்கிய போரில் தோற்கத் தொடங்கியதால், ஈரானின் கடற்படையை அழிப்பதற்காக அமெரிக்கா ஆபரேஷன் ப்ரேயிங் மான்டிஸைத் தொடங்கியது. இந்தக் காலகட்டத்தில், ஈரான் லெபனானில் இசுரேலுக்கு எதிராக கெசபொல்லாவை ஆதரித்து, பிராந்தியத்தில் பினாமி மோதல்களில் ஈடுபடத் தொடங்கியது. 2000-களில், ஈராக்கில் அமெரிக்காவை எதிர்த்துப் போராடும் போராளிகளை ஈரான் ஆதரிக்கத் தொடங்கியது. மத்தியக் கிழக்கில் அமெரிக்க, இசுரேலின் செல்வாக்கை எதிர்கொள்வதில் முதன்மையாக அர்ப்பணிக்கப்பட்ட ஒரு முறைசாரா எதிர்ப்பு அச்சின் ஒரு பகுதியாக இந்த ப்ராக்ஸிகள் ஆனது. அமெரிக்க மற்றும் ஈரானுக்கு இடையேயான 2020 சனவரியில்  நேரடியாக மோதலானது, சனாதிபதி டிரம்ப், தனது முதல் பதவிக் காலத்தில், குட்ஸ் படையின் தளபதியான காசிம் சுலைமானியைப் படுகொலை செய்ய உத்தரவிட்டார்.

2025 சூன் மாதம் ஈரான் மீது பன்னிரண்டு நாள் போரை இசுரேல் நடத்தியது, அதில் ஈரானின் அணுசக்தி நிலையங்களை அழிக்கும் நோக்கில் அமெரிக்க வான்வழித் தாக்குதல்  அடங்கும்..

## நாடுகள் வாரியாக இழப்புகள்

## குறிப்புகள்

## மேற்கோள்கள்

## வெளியிணைப்புகள்

* 
* U.S. and Israeli Strikes on Iran, C-SPAN
* Iran War Cost Tracker — Live Estimate of U.S. Taxpayer Spending

பகுப்பு:ஈரான்-இசுரேல் இராணுவ உறவுகள்
ஈரான்-இசுரேல் மோதல்

**ஈரான்-இசுரேல் மோதல்** என்பது கீழ்க்காணுபவற்றை குறிப்பதாக இருக்கலாம்.

* 2024 ஈரான்-இசுரேல் மோதல்
* 12-நாள் போர்
* 2026 ஈரான் போர்

பகுப்பு:உள்ளடக்கப் பக்கங்கள்
காதல் ரீசெட் ரிபீட்

**காதல் ரீசெட் ரிபீட்** (Kadhal Reset Repeat) என்பது 2026இல் ஏ. எல். விஜய் இயக்கத்தில் வெளிவந்த தமிழ்த் திரைப்படமாகும்.

## நடிகர்கள்

## தயாரிப்பு
படத்தின் முன்னோட்டம் பிப்ரவரி 25, 2026 அன்று வெளியானது.

## விமர்சனங்கள்
ஆனந்த விகடன் வலைதளத்தில் வந்த விமர்சனத்தில், "படத்தின் லொகேஷன்கள், விஷுவல்கள் ஆகியவை பிரமாண்டமாக இருந்தாலும் காட்சிகள் எதுவும் எமோஷனலாக கனெக்ட் செய்யமுடியாமல் போவதால் 'காதல் ரீசெட் ரிப்பீட்' எந்தவித தாக்கத்தையும் ஏற்படுத்தாமல் உணர்ச்சிகளையும் கடத்தாமல் 'அயற்சி ரீசெட் ரிப்பீட்' கடந்து செல்கிறது" என்று எழுதினர்.
## மேற்கோள்கள்

## வெளியிணைப்புகள்
*

பகுப்பு:2026 தமிழ்த் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
வேலூர் பாளையம் தொடருந்து நிலையம்

**வேலூர் பாளையம் தொடருந்து நிலையம்** (*Vellore Cantonment railway station*) என்பது தெற்கு ரயில்வே மண்டலத்தின் திருச்சிராப்பள்ளி ரயில்வே பிரிவில் உள்ள என். எஸ். ஜி-5 வகை இந்திய தொடருந்து நிலையமாகும். இது காட்பாடி சந்திப்புடன் கூடுதலாக வேலூர் நகரத்திற்கு சேவை செய்யும் ஒரு தொடருந்து நிலையமாகும். இந்த நிலையம் விழுப்புரம்-திருப்பதி பாதையில் அமைந்துள்ளது. இது நகரத்தின் மையத்தில் காலாட்படை சாலையில் (வேலூர் மாநகராட்சி அருகில்) அமைந்துள்ளது.

இந்த நிலையம் முதலில் மீட்டர்-இருப்புப் பாதையாகச் சேவை செய்யப்பட்டது. தெற்கு ரயில்வே மேற்கொண்ட பாதை மாற்றும் இயக்கத்திற்குப் பிறகு, இந்த பாதை 2010ஆம் ஆண்டில் அகலப் பாதையாக மாற்றப்பட்டது. பாதை மாற்றத்திற்குப் பிறகு முதல் தொடருந்து, இராமேசுவரம்-திருப்பதி தொடருந்து ஏப்ரல் 2011இல் இந்த நிலையத்தின் வழியாக சென்றது.

## வசதிகள்
இந்த ரயில் நிலையம் ஒப்பீட்டளவில் புதியது என்பதால், அதிக வசதிகள் இல்லை. தளம் 1இல் ஒரு சில மாற்றங்கள் செயல்படுத்தப்பட்டுள்ளன.

## தொடர்புகள்
தொடருந்து நிலையத்திற்கு வெளியே நகரின் பிற பகுதிகளையும், காட்பாடி சந்திப்பு, வேலூர் நகரம், வேலூர் பாளையத்தினையும் இணைக்கும் பேருந்து வசதிகள் உள்ளன. வாடகை மகிழ்வுந்து, தானி, உள்ளிட்ட பிற முக்கிய போக்குவரத்து வசதிகளும் உள்ளன.

## திட்டங்கள் மற்றும் வளர்ச்சி
இந்திய ரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்பட வேண்டிய தமிழ்நாட்டின் 73 நிலையங்களில் இதுவும் ஒன்றாகும்.

## மேற்கோள்கள்

பகுப்பு:வேலூர் மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
தெராசு கோவாலா

**தெராசு கோவாலா** (*Terash Gowalla*) இந்திய அரசியல்வாதியும் நாடாளுமன்ற மாநிலங்களவை உறுப்பினரும் ஆவார். அசாமைச் சேர்ந்த கோவாலா, பாரதிய ஜனதா கட்சியினைச் சார்ந்தவர். இவர் 2016 தேர்தலில் துலியாஜான் சட்டமன்றத் தொகுதியிலிருந்து அசாம் சட்டமன்றத்திற்கு தேர்ந்தெடுக்கப்பட்டார். 2026ஆம் ஆண்டு அசாமிலிருந்து இந்திய நாடாளுமன்ற மேலவையான மாநிலங்களைவுக்கு தேர்ந்தெடுக்கப்பட்ட உறுப்பினராக கோவாலா உள்ளார். இவர் 2032 வரை இப்பதவியிலிருப்பார்.

## மேற்கோள்கள்

பகுப்பு:வாழும் மக்கள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
புலோ தேவி நீதம்

**புலோ தேவி நீதம்** (Phulo Devi Netam) என்பவர் ஓர் இந்திய அரசியல்வாதியும் இந்திய நாடாளுமன்ற மாநிலங்களவை உறுப்பினரும் ஆவார். இவர் 14 செப்டம்பர் 2020 அன்று இந்திய தேசிய காங்கிரசு உறுப்பினராக சத்தீசுகரில் இருந்து இந்திய நாடாளுமன்றத்தின் மேலவையான மாநிலங்களவைக்கு போட்டியின்றி தேர்ந்தெடுக்கப்பட்டார். மீண்டும் இவர் 2026ஆம் ஆண்டு இரண்டாவது முறையாக மாநிலங்களவை உறுப்பினராக தேர்ந்தெடுக்கப்பட்டுள்ளார்.

25 மே 2013 அன்று, சுக்மா கட்சி ஏற்பாடு செய்த கூட்டத்திலிருந்து திரும்பும் போது தர்பா பள்ளத்தாக்கில் 2013 நக்சல் தாக்குதலில் குறிவைக்கப்பட்ட இந்திய தேசிய காங்கிரசு தலைவர்களின் இவரும் ஒருவராக இருந்தார். மூத்த காங்கிரசு தலைவர்கள் இருவர் உட்பட இருபதிற்கும் மேற்பட்ட பேர்கள் கொல்லப்பட்டனர். இந்த தாக்குதலில் இருந்து புலோ தேவி உயிர் தப்பினார்.

## மேற்கோள்கள்

பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
குளோரோசல்போனைல் ஐசோசயனேட்டு

**குளோரோசல்போனைல் ஐசோசயனேட்டு** (*Chlorosulfonyl isocyanate*) என்பது CNClO3S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ClSO2NCO என்று அமைப்பு ரீதியாகவும் அடையாளப்படுத்தப்படும் இச்சேர்மம் கரிமத் தொகுப்பு வினைகளில்  ஒரு பல்துறை வினைபொருளாகும்.

## தயாரிப்பு
சயனோசன் குளோரைடை கந்தக மூவாக்சைடுடன்  சேர்த்து வினைபுரியச் செய்வதன் மூலம் குளோரோசல்போனைல் ஐசோசயனேட்டு சேர்மம் தயாரிக்கப்படுகிறது. இந்த விளைபொருளானது வினைக் கலவையிலிருந்து நேரடியாக வடிகட்டப்படுகிறது.
::SO3 + ClCN → ClSO2NCO

இந்த உருமாற்றத்தில், சயனைடின் (CN) கார்பன் மற்றும் நைட்ரசன் முனையங்கள் இரண்டும் செயல்படுகின்றன.

## கட்டமைப்பு
குளோரோசல்போனைல் ஐசோசயனேட்டின் கட்டமைப்பு  Cl−S(=O)2−N=C=O எனக் குறிப்பிடப்படுகிறது. இவ்வமைப்பில் குளோரோசல்போனைல் குழு (SO2Cl) மற்றும் ஐசோசயனேட்டு குழு (−N=C=O) என இரண்டு எலக்ட்ரான்-உறிஞ்சும் கூறுகள் உள்ளன. இதன் விளைவாக வரும் எலக்ட்ரான் கவர் தன்மை காரணமாக, வேதியியல் தொகுப்பில் குளோரோசல்போனைல் ஐசோசயனேட்டைப் பயன்படுத்துவதற்கு குளோரோகார்பன்கள், அசிட்டோ நைட்ரைல்கள் மற்றும் ஈதர்கள் போன்ற ஒப்பீட்டளவில் மந்த கரைப்பான்கள் தேவைப்படுகின்றன.

## பயன்கள்
குளோரோசல்போனைல் ஐசோசயனேட்டு மூலக்கூறில் கார்பன் மற்றும் S(VI) மையம் என இரண்டு எலக்ட்ரான் கவரும்  தளங்கள் உள்ளன.

β-லாக்டாம்களைத் தயாரிப்பதற்கு குளோரோசல்போனைல் ஐசோசயனேட்டு பயன்படுத்தப்படுகிறது. லாக்டாம்களில்  சில மருத்துவ ரீதியாக முக்கியமானவை. இதனால், ஆல்க்கீன்கள் சல்போனமைடைக் கொடுக்க [2+2]-வளையக்கூட்டு வினைக்கு உட்படுகின்றன. SO2Cl குழுவை நீராற்பகுப்பு மூலம் அகற்றலாம். இரண்டாம் நிலை அமைடை விட்டுவிடலாம்.

பிற வினைகள் வருமாறு:
*ஆல்க்கைன்களுடன் வளையக்கூட்டுவினை 1,2,3-ஆக்சாதயசின் -2,2-டை-ஆக்சைடு-6-குளோரைடுகளைக்  கொடுக்கிறது.
* முதன்மை ஆல்ககால்களை கார்பமேட்டுகளாக மாற்றுதல்
* கார்பாக்சிலிக் அமிலங்கள் மற்றும் அமில குளோரைடுகளை நைட்ரைல்களாக மாற்றுதல்.
* என்,என்-பதிலீடு செய்யப்பட்ட சல்பமைடுகள், R2NSO2NH2 தயாரித்தல்
* பர்கசு வினையாக்கியைத் தயாரித்தல்

## பாதுகாப்பு
குளோரோசல்போனைல் ஐசோசயனேட்டு நச்சுத்தன்மை வாய்ந்தது.  அரிக்கும் தன்மை கொண்டது மற்றும் தண்ணீருடன் வன்முறையில் வினைபுரிகிறது.

## வேதி வினைகள்
குளோரோசல்போனைல் ஐசோசயனேட்டு சோடியம் மோனோபுளோரைடுடன் வினைபுரிந்து புளோரோசல்போனைல் ஐசோசயனேட்டை உருவாக்குகிறது:

## மேற்கோள்கள்


பகுப்பு:சல்பியூரைல் சேர்மங்கள்
பகுப்பு:சமசயனேட்டுகள்
பகுப்பு:கனிம கரிமச் சேர்மங்கள்
பகுப்பு:கரிம வேதியியல் வினையாக்கிகள்